ಇಪ್ಪತ್ತನೇ ಶತಮಾನದ ಶುರುವಿನಲ್ಲಿ ಯೂರೋಪ್ ದೇಶಗಳಲ್ಲಿ  ಸಂತ ಫಿಲೋಮಿನಾರವರ ಮಹತ್ತು ಹಾಗೂ ಆಕೆಯಿಂದ ಭಕ್ತರು ಪಡೆದ ವರದಾನಗಳ ಕುರಿತು ಪ್ರಚಲಿತವಾಗಿದ್ದ ಸುದ್ದಿಯ ಬಗ್ಗೆ ಅಂದಿನ <MASK> ಮಹಾರಾಜರ ಸಚಿವಾಲಯದಲ್ಲಿ ಕಾರ್ಯದರ್ಶಿಯಾಗಿದ್ದ ತಂಬುಚೆಟ್ಟಿಯವರು ಆಸಕ್ತಿ ತಳೆದರು. ಅವರ ಪ್ರಯತ್ನದ ಫಲವಾಗಿ ಸುಮಾರು ೧೯೨೬ರಲ್ಲಿ ಪೌರ್ವಾತ್ಯ ದೇಶಗಳ ಪ್ರೇಷಿತ ಪ್ರತಿನಿಧಿಯಾಗಿದ್ದ ಮೊನ್ಸಿಙೊರ್ ಪೀಟರ್ ಪಿಸಾದಿಯವರ ಮೂಲಕ ಸಂತ ಫಿಲೋಮಿನಾ ಅವರ ಅವಶೇಷದ ತುಣುಕನ್ನು ಮೈಸೂರಿಗೆ ತರಲಾಯಿತು.  *ಅದನ್ನು ಅಂದು ಮೈಸೂರು ಧರ್ಮಕೇಂದ್ರದ ಗುರುವಾಗಿದ್ದ ಫಾದರ್ ಕೋಬೆಯವರಿಗೆ ಒಪ್ಪಿಸಲಾಯಿತು. ೧೯೨೭ರಲ್ಲಿ ಸಂತ ಫಿಲೋಮಿನಾರವರ ಪ್ರತಿಮೆಯನ್ನು ಫ್ರಾನ್ಸ್‌ ನಿಂದ ತರಿಸಿ ಮೈಸೂರಿನ ಈ ದೇವಾಲಯದಲ್ಲಿ ಪ್ರತಿಷ್ಠಾಪಿಸಲಾಯಿತು. ಈ ಪ್ರತಿಮೆಯೂ ಅಲ್ಪಕಾಲದಲ್ಲೇ ಅಪಾರ ಜನರನ್ನು ತನ್ನತ್ತ ಸೆಳೆಯಿತು.  ಸಂತ ಫಿಲೋಮಿನಾರ ಪವಾಡಗಳ ಬಗೆಗಿನ ಮಾತುಗಳು ತರಗೆಲೆಯಲ್ಲಿ ಬೆಂಕಿ ಸಂಚರಿಸಿದಂತೆ ಎಲ್ಲೆಡೆ ಪಸರಿಸಿ ಅವರ ಅವಶೇಷ ದರ್ಶನಾಕಾಂಕ್ಷಿಗಳು ಪ್ರವಾಹದಂತೆ ನುಗ್ಗಿಬಂದರು.
ಸಂತ ಫಿಲೋಮಿನಾ ಚರ್ಚ್
ಬರ್ಮಾ ಇಟಲಿ ಫ್ರಾನ್ಸ್‌ ಮೈಸೂರು